নবীগঞ্জ উপজেলার সাতাইল খেলার মাঠে অনুষ্ঠিত মুসকিল হাসান (রঃ) ফুটবল টুর্নামেন্টের ফাইনাল খেলায় বাহুবলের বৃন্দাবন স্পোটিং ক্লাব ১- ০ গোলে নবীগঞ্জের কায়স্থগ্রাম মা’য়ের দোয়া স্পোটিং ক্লাবকে হারিয়ে চ্যাম্পিয়ান হয়েছে। রবিবার বেলা ৩ ঘটিকায় উক্ত ফাইনাল খেলাটি অনুষ্ঠিত হয়। ঢাকা- সিলেট মহাসড়ক ঘেষা খেলার মাঠের চর্তুর দিকে হাজার হাজার দর্শকদের উপচে পড়া ভীর ছিল নজর কাড়ার মতো। খেলার প্রথমার্ধে ১ গোলে এগিয়ে যান বাহুবলের বৃন্দাবন চা বাগান স্পোটিং ক্লাব। দ্বিতীয়ার্ধে আর কোন গোল না হওয়ায় চ্যাম্পিয়ান হওয়ার গৌরব অর্জন করে বিন্দাবন। রার্নাস আপ হয় কায়স্থগ্রাম মায়ের দোয়া স্পোটিং ক্লাব।